b'\n_START_ARTICLE_\nJakovljevo protoevan\xc4\x91elje\n_START_PARAGRAPH_\nJakovljevo protoevan\xc4\x91elje (ili Jakovljevo evan\xc4\x91elje) je apokrif napisan oko 145. godine. U njemu su spomenuti Joakim i Ana, roditelji Marije, majke Isusa Krista, Marijin \xc5\xbeivot, njezin zaru\xc4\x8dnik Josip, kralj Herod i ubojstvo sve\xc4\x87enika Zaharije._NEWLINE_Na kraju evan\xc4\x91elja zapisano je da mu je autor Jakov. To bi mogao biti Jakov Pravedni, koji se smatra Isusovim ro\xc4\x91akom \xe2\x80\x94 polubratom (protestantizam) ili brati\xc4\x87em (rimokatoli\xc4\x8danstvo)._NEWLINE_Znanstvenici smatraju da to evan\xc4\x91elje zapravo nije napisao sam Jakov, rani crkveni vo\xc4\x91a._NEWLINE_Ovo je "evan\xc4\x91elje" oduvijek bilo vrlo privla\xc4\x8dno. Mnoga su djela umjetnosti inspirirana njime. Bilo samo umjetni\xc4\x8dka kreacija ili vrsta dokumenta, ovo protoevan\xc4\x91elje ima veliku vrijednost._NEWLINE_Budu\xc4\x87i da u Bibliji Marijini roditelji nisu spomenuti, Joakim i Ana iz ovog evan\xc4\x91elja prihva\xc4\x87eni su u katoli\xc4\x8danstvu kao Marijini roditelji i sveci. Joakim je opisan kao bogat \xc4\x8dovjek koji je prinio \xc5\xbertvu. Ana je bila nerotkinja, kojoj je Bog usli\xc5\xa1ao molbu te je rodila Mariju._NEWLINE_Marija je mladost provela u hramu. Sve\xc4\x87enik je odabrao Josipa (koji je opisan kao star \xc4\x8dovjek) za Marijinog \xc4\x8duvara._NEWLINE_Prema ovom evan\xc4\x91elju, sve\xc4\x87enik Zaharija je ubijen. Spomenuta je i Saloma._NEWLINE_Ovo je najraniji tekst prema kojem je Josip bio udovac kad je o\xc5\xbeenio Mariju._NEWLINE_Tekst je poznat i kao Ro\xc4\x91enje Marijino, Pri\xc4\x8da o ro\xc4\x91enju svete Marije, Majke Bo\xc5\xbeje.'